Američko Ministarstvo trgovine izvijestilo kako je u ožujku američki trgovinski manjak neočekivano pao drugi mjesec zaredom i to sa 65 milijardi i 600 milijuna dolara na 62 milijarde. U postocima to iznosi oko 5,5 posto i spustilo je trgovinski manjak na najnižu razinu još od kolovoza prošle godine. Rekordna razina za jedan mjesec zabilježena je u siječnju ove godine kad je deficit iznosio 68 milijardi i 600 milijuna dolara. Stručnjaci su predviđali da će manjak u trgovinskoj razmjeni za ožujak biti negdje oko 67 milijardi. Istovremeno američko gospodarstvo je u istom mjesecu postavilo novi rekord u izvozu roba i usluga – 114 milijardi i 700 milijuna dolara.